Quentin Blake

Quentin Saxby Blake (født 16. desember 1932 i Sidcup) er en britisk tegner, illustratør og barnebokforfatter, kjent for sitt langvarige samarbeid med forfatteren Roald Dahl.

Blake fikk sin første tegning på trykk i Punch da han var 16 år gammel. Han studerte engelsk litteratur ved Downing College, Cambridge (1953–56) og senere kunst ved Chelsea School of Art. Han underviste ved Royal College of Art i mer enn 20 år, som avdelingsleder for illustrasjon 1978–86.

Han har medvirket til mer enn 300 bøker. Av disse har han selv skrevet 35 – med Patrick (1968) som den første, og Roald Dahl har skrevet 18. I 2003 tegnet han fire julefrimerker for det britiske postvesenet, med motiv fra Charles Dickens' A Christmas Carol. Han har siden 1990-tallet også virket som kurator for utstillinger, ved National Gallery, British Library og Musée du Petit Palais, Paris.

I dronningens nyttårsliste for 2013 ble han utnevnt til Knight Bachelor og derved adlet.London Gazette, nr. 60367, 29. desember 2012.New Year 2013 Honours List – Higher Awards , Cabinet Office. Han fikk da rett til å føre tiltaleformen sir foran sitt navn. 

 Priser og utmerkelser 
 Blake og Russell Hoban mottok Whitbread Award i 1974 for How Tom Beat Captain Najork & His Hired Sportsmen. 
 Kate Greenaway Medal 1980 for Mr Magnolia
 Han ble utnevnt til offiser (OBE) av Order of the British Empire i 1988 og forfremmet til kommandør (CBE) av samme orden i 2005, «for services to Children's Literature».
 Han har siden 1989 være visiting professor ved Royal College of Art.
 I 1999 ble han utnevnt til den første Children's Laureate 
 Han mottok H.C. Andersen-prisen for illustrasjoner 2002
 Æresdoktor ved University of Cambridge i 2005
 Ridder av Ordre des Arts et des Lettres 2004, forfremmet til offiser av samme orden 2007

 Referanser 

 Eksterne lenker 

 British Cartoon Archive, University of Kent 
 The Guardian, 28. sept 2007 intervju

Kategori:Britiske illustratører
Kategori:Knights Bachelor
Kategori:Order of the British Empire (CBE)
Kategori:Ordre des Arts et des Lettres
Kategori:Personer fra Bexley